CELEX: 62011CN0532
Language: el
Date: 2011-10-19 00:00:00
Title: Υπόθεση C-532/11: Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Köln (Γερμανία) στις 19 Οκτωβρίου 2011 — Susanne Leichenich κατά Ansbert Peffekoven, Ingo Horeis

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/28
            
         
      Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Köln (Γερμανία) στις 19 Οκτωβρίου 2011 — Susanne Leichenich κατά Ansbert Peffekoven, Ingo Horeis
      (Υπόθεση C-532/11)
      (2012/C 25/50)
      Γλώσσα διαδικασίας: η γερμανική
      
         Αιτούν δικαστήριο
      
      Oberlandesgericht Köln
      
         Διάδικοι στην υπόθεση της κύριας δίκης
      
      
         Ενάγουσα, εκκαλούσα και εφεσίβλητη: Susanne Leichenich
      
         Εναγόμενοι, εκκαλούντες και εφεσίβλητοι: Ansbert Peffekoven, Ingo Horeis
      
         Προδικαστικά ερωτήματα
      
      
                  1)
               
               
                  Έχει το άρθρο 13, Β, στοιχείο β', της έκτης οδηγίας 77/388/ΕΟΚ (1) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών, την έννοια ότι ο όρος «μισθώσεις ακινήτων» καταλαμβάνει και την περίπτωση εκμισθώσεως πλωτού οικήματος, μαζί με τις ανήκουσες σε αυτό θέσεις ελλιμενισμού και εγκαταστάσεις προβλήτας, όταν το πλωτό οίκημα προορίζεται αποκλειστικώς για μόνιμη χρήση ως εστιατόριο ή ντισκοτέκ, στο ίδιο πάντα σημείο, σε οριοθετημένη και ταυτοποιήσιμη θέση στο νερό; Έχουν σημασία, συναφώς, ο τρόπος συνδέσεως του πλωτού οικήματος με το έδαφος ή το κόστος αφαιρέσεως των μέσων στερέωσής του;
               
            
                  2)
               
               
                  Σε περίπτωση καταφατικής απαντήσεως στην πρώτη περίοδο του πρώτου ερωτήματος:
                  Έχει το άρθρο 13, Β, στοιχείο β', της έκτης οδηγίας, την έννοια ότι ο όρος «αυτοκίνητα», ο οποίος με βάση την απόφαση του Δικαστηρίου της 3ης Μαρτίου 2005, C-428/02, καλύπτει και τα σκάφη, δεν καταλαμβάνει την περίπτωση εκμισθωμένου πλωτού οικήματος, το οποίο δεν είναι αυτοκινούμενο (δεν διαθέτει μηχανή) και έχει εκμισθωθεί αποκλειστικά για το σκοπό της διαρκούς χρήσης του στο συγκεκριμένο σημείο και όχι για σκοπούς μετακινήσεως; Αποτελεί η εκμίσθωση του πλωτού οικήματος και της προβλήτας, συμπεριλαμβανομένων των οικείων υδάτινων επιφανειών και εκτάσεων στην ξηρά, ενιαία παροχή απαλλασσόμενη από τον φόρο, ή πρέπει για τους σκοπούς της επιβολής φόρου προστιθεμένης αξίας να γίνει διάκριση μεταξύ της εκμισθώσεως του πλωτού οικήματος και της προβλήτας;
               
            
         (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).